**Declin**

*IuliaTeo*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Călcăm peste cadavre din nou și din nou,

Luăm ultima fărâmă din ei și din noi,

Să ajungem acolo unde alții n-au ajuns

Smulgem cu dinții și lăsăm în spate noroi!

Călcăm peste cadavre din nou și din nou.

Luăm tot și nimic, lăsăm în spate puhoi

De suflete nimicite uitate-n ecou,

Doamne, te rog, tu să ne ierți pe noi!

Călcăm peste cadavre din nou și din nou,

Ne îndreptăm în față, dar mergem înapoi…

Pictăm doar cu negru un singur tablou

Și ne întrebăm de ce trăim un veșnic război.

Călcăm peste cadavre din nou și din nou,

Împrăștiem în jur venin și puroi,

Nu mai avem casă, avem cavou

Și îl decorăm cu parfum de gunoi.

Călcăm peste cadavre din nou și din nou,

Lăsăm în spate doar albul unei foi,

Ne vindem sufletul pe un lingou

Nu mai avem bunăvoință, doar nevoi.

Vom călca peste cadavre din nou și din nou,

Viitorul e sumbru și e scris de noi!

M-am săturat să lupt în același război,

Te las pe tine să calci din nou și din nou!